stanford-oval/wikipedia huggingface dataset:
סטפאנו פיולי
קריירת משחק

פיולי החל את קריירת המשחק בקבוצת הנוער של פארמה, המועדון מעיר הולדתו אשר עליו הצהיר כי אהד מילדותו. בעונת 1982/1983 החל לשחק בקבוצה הבוגרת של המועדון, ששיחקה אז בליגה השלישית. בעונת הבכורה רשם פיולי עשר הופעות, ועונה לאחר מכן כבר היה לשחקן מרכזי במועדון, עם שער ליגה אחד ב-32 הופעות, כאשר פארמה סיימה במקום הראשון בטבלה והעפילה לסרייה ב'.
לקראת עונת 1984/1985 חתם פיולי באלופת איטליה המכהנת, יובנטוס של המאמן ג'ובאני טרפטוני. הוא ערך את הופעת הבכורה שלו בקבוצה ב-22 באוגוסט 1984, כאשר יובנטוס הביסה את פלרמו 6-0 במסגרת הקופה איטליה. בעונת הבכורה שלו ערך פיולי, שהגיע לקבוצה על תקן הבטחה צעירה בגיל 19 בלבד, 24 הופעות בכל המסגרות. הוא רשם שלוש הופעות במסגרת גביע אירופה לאלופות, אך לא שותף במשחק הגמר בו גברה יובנטוס 0–1 על ליברפול בדרך לזכייה בגביע.
פיולי שמר על כמות דומה של הופעות גם בעונת 1985/1986, שהסתיימה בזכייתה של יובנטוס באליפות איטליה. במהלך אותה העונה השתתפה יובנטוס, כאלופת אירופה המכהנת, במשחק הגביע הביניבשתי מול ארחנטינוס ג'וניורס. פיולי עלה כמחליף לאחר כ-64 דקות במקומו של גאטאנו שיראה, כאשר יובנטוס המשיכה לניצחון בדו-קרב בעיטות עונשין ולזכייה בתואר.
בעונתו השלישית בקבוצה, תחת המאמן החדש רינו מרקזי, התקשה פיולי לעמוד בציפיות, ולא זכה לדקות משחק רבות. יובנטוס סיימה את העונה כסגנית האלופה וללא תואר, בעוד פיולי רשם 11 הופעות בלבד בכל המסגרות, מתוכן רק שבע הופעות ליגה. בתום העונה סיים את דרכו ביובנטוס לאחר שלוש עונות, בהן צבר 57 הופעות בכל המסגרות (35 מתוכן בליגה) וכבש שער בודד. לקראת עונת 1987/1988 עבר פיולי להלאס ורונה, במדיה שיחק שתי עונות בליגה הבכירה ורשם 42 הופעות ליגה.
לקראת עונת 1989/1990 עבר פיולי לתחנה המשמעותית ביותר בקריירת המשחק שלו, פיורנטינה. כבר בעונת הבכורה שלו במועדון סייע פיולי לפיורנטינה להעפיל לגמר גביע אופ"א. בין היתר כבש פנדל בדו-קרב בעיטות הכרעה מול אתלטיקו מדריד כבר בסיבוב הראשון, ובסך הכול ערך עשר הופעות באירופה באותה העונה, וזאת על אף שלא שותף בצמד משחקי הגמר מול קבוצתו לשעבר יובנטוס. בנוסף ערך פיולי 26 הופעות ליגה, במהלכם כבש את שערו היחיד בסרייה א' בקריירה.
במשך שלוש עונותיו הראשונות של פיולי בקבוצה, התקשתה פיורנטינה להתברג בחלק העליון, וסיימה את שלוש העונות במקום ה-12 בטבלה. בעונת 1992/1993 פתחה הקבוצה היטב את הליגה, אך בעקבות סדרת החלטות מקצועיות כושלות, שכללו שלושה חילופי מאמנים, ירדה הקבוצה לסרייה ב' בתום העונה. פיולי, שרשם 31 הופעות ליגה בעונת הירידה, הוסיף כמות זהה של הופעות גם בסרייה ב' וסייע לפיורנטינה לשוב באופן מיידי לסרייה א' מהמקום הראשון בטבלה. עונתו השישית והאחרונה של פיולי בקבוצה הייתה עונת 1994/1995 בסרייה א', תחת המאמן קלאודיו ראניירי, שהסתיימה עם 24 הופעות ליגה ובמקום העשירי בטבלה.
לקראת עונת 1995/1996 עבר פיולי לפדובה, אך היה מושבת לאורך רוב שלבי העונה, רשם הופעת ליגה אחת וירד עם קבוצתו לליגת המשנה. פיולי פתח את העונה הבאה בקבוצה ורשם שלוש הופעות ליגה בשלושת חודשיה הראשונים של העונה, אך אז שוחרר מהמועדון ועבר לפיסטוייזה מהליגה השלישית, במדיה הוסיף 14 הופעות ליגה ושער אחד.
בעונת 1997/1998 עבר לפיורנצואולה, אף היא מהליגה השלישית, שם שיתף פעולה בין היתר עם לוקה טוני הצעיר. פיולי רשם 21 הופעות ליגה באותה העונה, אך קבוצתו נשרה לליגה הרביעית. את הקריירה סיים פיולי לאחר עונת פרישה במדי קולורנו מהליגה השישית, הליגה החובבנית מאזור אמיליה-רומאניה בו נולד, שם שיתף פעולה עם אחיו לאונרדו, ועמה זכה בגביע האקסלנצה. בתום העונה פרש ממשחק פעיל בגיל 34.
תארים > כשחקן

יובנטוס
גביע אירופה לאלופות: 1984/1985
אליפות איטליה: 1985/1986
הגביע הביניבשתי: 1985
תארים > כמאמן

מילאן
אליפות איטליה: 2021/2022
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1982/1983 | פארמה | איטליה הליגה האיטלקית השלישית | 10 | 0 |
| 1983/1984 | פארמה | איטליה הליגה האיטלקית השלישית | 32 | 1 |
| 1984/1985 | יובנטוס | איטליה סרייה א' | 14 | 0 |
| 1985/1986 | יובנטוס | איטליה סרייה א' | 14 | 0 |
| 1986/1987 | יובנטוס | איטליה סרייה א' | 7 | 0 |
| 1987/1988 | הלאס ורונה | איטליה סרייה א' | 10 | 0 |
| 1988/1989 | הלאס ורונה | איטליה סרייה א' | 32 | 0 |
| 1989/1990 | פיורנטינה | איטליה סרייה א' | 26 | 1 |
| 1990/1991 | פיורנטינה | איטליה סרייה א' | 14 | 0 |
| 1991/1992 | פיורנטינה | איטליה סרייה א' | 30 | 0 |
| 1992/1993 | פיורנטינה | איטליה סרייה א' | 31 | 0 |
| 1993/1994 | פיורנטינה | איטליה סרייה ב' | 31 | 0 |
| 1994/1995 | פיורנטינה | איטליה סרייה א' | 24 | 0 |
| 1995/1996 | פדובה | איטליה סרייה א' | 1 | 0 |
| 1996/1997 | פדובה | איטליה סרייה ב' | 3 | 0 |
| 1996/1997 | פיסטוייזה | איטליה הליגה האיטלקית השלישית | 14 | 1 |
| 1997/1998 | פיורנצואולה | איטליה הליגה האיטלקית השלישית | 21 | 0 |
| סך הכול בקריירה | סך הכול בקריירה | סך הכול בקריירה | 314 | 3 |
הערות שוליים

↑  סטפנו פיולי מונה למאמן פאלרמו, באתר וואלה, 2 ביוני 2011
↑  איטליה: מאמנו של ערן זהבי פוטר, באתר וואלה, 31 באוגוסט 2011
↑  סטפנו פיולי פוטר מאימון לאציו, סימונה אינזאגי יחליפו, באתר וואלה, 3 באפריל 2016
↑  סטפנו פיולי מונה למאמן אינטר. הבכורה: בדרבי מול מילאן, באתר וואלה, 8 בנובמבר 2016
↑  מחיר הכישלון: אינטר פיטרה את סטפנו פיולי, באתר וואלה, 9 במאי 2017
↑  מחליף לסוזה: פיולי מונה למאמן פיורנטינה, באתר ‏מאקו‏, 6 ביוני 2017
↑  פיולי התפטר מפיורנטינה: נכשלתי מקצועית ואנושית, באתר ONE‏, 9 באפריל 2019
↑  הפתיחה האיומה עשתה את שלה: סטפנו פיולי מונה למאמן מילאן, באתר וואלה, 9 באוקטובר 2019
סיטרואן סקסו

| --- | --- |

Citroën Saxo
 מאפיינים כלליים
 נקרא גם:  Citroën Chanson (ביפן)
 יצרן:  סיטרואן (Citroën)
 שנות ייצור:  1996–2004
 יחידות שיוצרו:  1,653,514
 הרכבה:  צרפת צרפת
 מודל קודם:  סיטרואן AX
 מודל אחריו:  Citroën C2 (אנ')  Citroën C3 (אנ')
 חברת אם:  קבוצת PSA
 סיווג:  מכונית סופרמיני
 אורך:  3,718 מ"מ  3,737 מ"מ (דגם "VTS")
 רוחב:  1,596 מ"מ  1,620 מ"מ (דגם "VTS")
 גובה:  1,397 מ"מ
 משקל:  935 - 805 ק"ג
 בסיס גלגלים:  2,385 מ"מ
 מפרט טכני
 מנוע:  מנועי בנזין 4 צילינדרים, 954 סמ"ק, המפיק 50 כ"ס, מנוע מתוצרת קבוצת PSA סדרה "PSA TU engine" (אנ') סוג מנוע "TU9"  4 צילינדרים, 1,124 סמ"ק, המפיק 60 כ"ס, מנוע מתוצרת קבוצת PSA סדרה "PSA TU engine" (אנ') סוג מנוע "TU1"  4 צילינדרים, 1,360 סמ"ק, המפיק 75 כ"ס, מנוע מתוצרת קבוצת PSA סדרה "PSA TU engine" (אנ') סוג מנוע "TU3"  4 צילינדרים, 1,587 סמ"ק, המפיק 90 כ"ס, 96 כ"ס, מנוע מתוצרת קבוצת PSA סדרה "PSA TU engine" (אנ') סוג מנוע "TU5" מנוע דיזל 4 צילינדרים, 1,527 סמ"ק, המפיק 58 כ"ס, מנוע מתוצרת קבוצת PSA סדרה "PSA TU engine" (אנ') סוג מנוע "TUD5"
 הילוכים:  תמסורת ידנית - 5 מהירויות  תמסורת אוטומטית - 3 מהירויות
 מעצב:  Donato Coco
סיטרואן סקסו (בצרפתית: Citroën Saxo) היא מכונית סופרמיני אשר יוצרה על ידי יצרנית הרכב הצרפתית סיטרואן הצרפתית, חברת בת של קבוצת PSA אשר יוצרה בין השנים 1996–2004.
גרסאות

3 דלתות - האצ'בק.
5 דלתות - האצ'בק.
"סיטרואן סקסו"

יוצרו 1,653,514 יחידות.
5 נוסעים.
מנוע קדמי.
סוג הנעה: הנעה קדמית.
סוגי מנוע: מנועי בנזין, מנוע דיזל.
נפח תא מטען: 280 / 953 ליטר.
בין השנים 1996–2003 יוצר דגם "VTS" בגרסה ספורטיבית.
"סיטרואן סקסו" > דגמים (לפי סוגי מנוע)

"1.0i".
"1.1i".
"1.4i".
"1.4iA".
"1.6i".
"1.6iA".
"1.6i 16V".
"1.5D".
תמונות

"סיטרואן סקסו" 3 דלתות הצ'בק
"סיטרואן סקסו" 3 דלתות הצ'בק, שנת 2000
"סיטרואן סקסו", 3 דלתות הצ'בק, שנת 2003
"סיטרואן סקסו", 5 דלתות הצ'בק, שנת 2002
"סיטרואן סקסו", 5 דלתות הצ'בק, שנת 1997
"סיטרואן סקסו" דגם "VTS"
"סיטרואן סקסו" - מבט לתא הנהג ו-לוח מחוונים
ראו גם

סיטרואן
סיטרואן ויזה
הערות שוליים

↑  דגם Citroën Chanson Marsh, Julian. "Citroën Chanson - Japanese market Saxo". Citroënët. Archived from the original on 26 March 2017.
↑  "סיטרואן סקסו" autoevolution.com/citroen/saxo
↑  "סיטרואן סקסו", דגם "1.1i X", שנת 1991 - מפרט carfolio.com/specifications/models
↑  "סיטרואן סקסו" citroenet.org.uk/passenger-cars/psa/saxo
↑  "סיטרואן סקסו" דגם "VTS" automobile-sportive.com/guide/citroen/saxovts
| --- | --- |
בקרת זהויות :  NKC: ph384563
סמארט-1

| --- | --- |

 מידע כללי
 סוכנות חלל:  ESA
 מפעיל:  סוכנות החלל האירופית 
 יצרן:  תאגיד החלל השוודי 
 תאריך שיגור:  27 בספטמבר 2003, 23:14:00 UTC
 משגר:  אריאן 5
 אתר שיגור:  ELA-3 
 ESA - smart 1
 משימה
 סוג משימה:  מקפת ואימפקטור
 לוויין של:  כדור הארץ ולאחר מכן הירח
 תאריך כניסה למסלול:  סביב הירח: 15 בנובמבר 2004
 מסלול:  מסלול סביב הירח 
 נטייה:  90.26 מעלה 
 זמן הקפה:  4.95 שעה 
 גרם שמיים:  הירח
 אתר נחיתה:  התרסקות: 34°24′0″S 46°12′0″W﻿ / ﻿34.40000°S 46.20000°W﻿ / -34.40000; -46.20000
 תאריך נחיתה:  התרסקות ב-3 בספטמבר 2006, 05:42:22 UTC
 משך המשימה הכולל:  27 בספטמבר 2003 – הווה (21 שנים) 
 משך המשימה:  שנתיים, 11  חודשים ו־6  ימים
 מידע טכני
 משקל בשיגור:  367 ק"ג
 משקל:  287 ק"ג
 קישורים חיצוניים
 מספר קטלוג לוויינים:  27949
 מאגר המידע הלאומי:  2003-043C
 
סמארט-1 (באנגלית: SMART-1 - ראשי תיבות של Small Missions for Advanced Research in Technology 1 - משימות קטנות למחקר טכנולוגי מתקדם) הייתה משימת החלל הראשונה של סוכנות החלל האירופאית לירח, אשר שוגרה ב-27 בספטמבר 2003 ממרכז החלל הגיאני במטרה לבחון טכנולוגיות חלל שונות למשימות עתידיות ולחקור את הירח. הטכנולוגיות שנבחנו היו מנוע יונים סולארי, מערכות תקשורת, וכלים מדעיים ממוזערים. המשימה הסתיימה עם ריסוקה המכוון של הגשושית על הירח ב-3 בספטמבר 2006, והפכה את סוכנות החלל האירופאית לארגון הרביעי שהגיע אל פני הירח אחרי ארצות הברית, ברית המועצות ויפן (היטן).
מבנה החללית

ממדיה של סמארט-1 היו כשל מכונת כביסה, ומשקלה ללא הדלק היה 287 ק"ג. היא הונעה באמצעות מנוע יונים סולארי שהשתמש בגז קסנון כדלק. המנוע השתמש בשדה חשמלי ליינון הגז ולהאצתו למהירויות גבוהות. המנוע הפיק מתקף הסגולי של 16.1 kN·s/kg‏ (1,640 שניות), כלומר כל ק"ג של דלק ייצר דלתא V של 45 מטרים לשנייה. הדלק שנשאה החללית שקל 82 ק"ג והמנוע ושאר מערכות ההנעה שקלו עוד 29 ק"ג. שיא הצריכה של מנוע היונים היה 1,200 ואט.
זו הפעם הראשונה שבה שוגרה גשושית בעלת מנוע יונים - שיטת הנעה חדשנית שהביאה אותה אל הירח בהאצה חשמלית של החומר המניע. הגשושית נושאת קולטי שמש הממירים את אור השמש לחשמל, המשמש להסרת אלקטרונים מאטומים של קסנון. תהליך זה מייצר יונים בעלי מטען חשמלי המואצים דרך שדה מגנטי ונפלטים מצדה האחורי של הגשושית, ותוך כך מספקים לה דחיפה עדינה הדומה למשקל מטבע דק ביותר בכף היד.
מנועיהן של חלליות קונבנציונליות סומכים בעיקר על תגובות כימיות לייצור גז וחימומו, תוך שצינור הפליטה ממיר את החום והלחץ למהירות ודוחף את החללית, בדומה לאופן בו בלון שיוצא ממנו האוויר טס דרך החדר. עם זאת, למרות יכולתם של מנועים כימיים להפיק דחף גבוה ביותר, שמתאים מאוד לשיגור מכדור הארץ למסלול, הם פחות יעילים. המהירות בה החומר המניע עוזב בהם נמוכה, ועל כן על אף יכולתם לגמוע כמויות דלק עצומות בזמנים קצרים ולספק דחף עצום, מנועים כגון מנועי יונים, על אף היותם חלשים יותר, ועל אף צריכת החשמל הגבוהה שלהם, מספקים בסופו של דבר יותר מהירות בשביל כל קילוגרם של דלק.
הגשושית השתמשה בטכנולוגיות ניסיוניות רבות לצורך מיפוי הירח ובהן מצלמה מסוג חדש – ספקטרוסקופ קרינת X קומפקטי (D-CIXS), שביצעה מיפוי כימי של פני השטח של הירח ועשויה לגלות סוף סוף את התשובה לשאלה האם הירח היה פעם חלק מכדור הארץ. באמצעות השוואת היחסים בין היסודות הכימיים על הירח וכדור הארץ ניתן יהיה לאשר או לפסול את התאוריה הזו.
סמארט-1 נשאה גם מצלמה בהפרדה גבוהה לצילום אתרי נחיתה פוטנציאליים למשימות רובוטיות או אף מאוישות, וכן היא חיפשה אחר קרח במכתשים המוצלים תמידית מפני השמש, בשל סמיכותם לקוטב הדרומי של הירח, תוך שימוש בספקטרוסקופ אינפרה-אדום. הקרח, שאכן התגלה במשימות מאוחרות יותר (צ'אנדריאן 1 ו-MIP ב-2008 ו-LCROSS ב-2009), עשוי להקל על משימות מאוישות עתידיות בהוותו מקור מים וכן מימן וחמצן לתדלוק מנועי החלליות.
כחלק מאסטרטגיית סוכנות החלל האירופאית - בניית חלליות זולות וקטנות, עלותה הכוללת של סמארט-1 הייתה רק 110 מיליון אירו (כ-170.1 מיליון דולרים). סמארט-1 נבנתה על ידי תאגיד החלל השוודי עבור סוכנות החלל האירופאית.
המשימה

הגשושית שוגרה ב-27 בספטמבר 2003, 23:14:00 UTC, על גבי משגר אריאן 5 ממרכז החלל הגיאני שבגיאנה הצרפתית, והחלה במסע איטי שבו הקיפה את כדור הארץ למעלה מ-300 פעם ברדיוס הולך וגדל, עד שנלכדה בשדה הכבידה של הירח ב-15 בנובמבר 2004, והחלה להקיף אותו בהקפות שהרדיוס שלהן הלך וקטן, עד שהגיעה למסלול אליפטי בגובה 300 × 3000 ק"מ מפניו ב-1 בפברואר 2005. ב-3 בספטמבר 2006, 05:42:22 UTC רוסקה הגשושית באורח מכוון על ידי סוכנות החלל האירופית במכתש שהרכבו המינרלוגי, כפי שהתגלה על ידי הגשושית בתקופת פעילותה, עניין את החוקרים. הגשושית התרסקה ב-34°24′0″S 46°12′0″W﻿ / ﻿34.40000°S 46.20000°W﻿ / -34.40000; -46.20000 במהירות של כ-2,000 מטרים בשנייה.
לאור הצלחת המבצע הודיעה סוכנות החלל האירופית כי מנועי יונים ישמשו את מרבית החלליות הבאות שתשגר אירופה, כדוגמת בפי-קולומבו (BepiColumbo) לכוכב חמה. פרופ' גרדנה עצמו היה החוקר הראשי האחראי על המכשירים הממוזערים של סמארט-1: ספקטרוסקופ קרני ה-X הקומפקטי הידוע בשם D-CIXS. המכשיר הזה מיפה את הרכב הירח ובעיקר בחן את התפלגות הסידן, המגנזיום, האלומיניום הצורן והברזל. ידיעת עושר היסודות הללו תסייע לעדן את התאוריות אודות יצירת הירח, לפיהם הירח נוצר מהתאגדות רסיסים שנזרקו מכדור הארץ בהתנגשות עצומה בין כדור הארץ וגוף בגודל של מאדים, לפני מיליארדי שנים.
ראו גם

חקר הירח
היטן
צ'אנדריאן 1
מנוע יונים
צ'אנג-אה 1
הערות שוליים

↑  Accommodating electric propulsion on SMART-1
ההבזק שנוצר מהתרסקות סמארט-1 על הירח.
סולג'ר פילד

| --- | --- |


 כתובת:  S Museum Campus Drive ‏1410
 מיקום:  ארצות הברית שיקגו, אילינוי, ארצות הברית
 קואורדינטות:  41°51′45″N 87°37′00″W﻿ / ﻿41.8625°N 87.616666666667°W﻿ / 41.8625; -87.616666666667
 תקופת הפעילות:  1924–הווה (כ־100 שנה)
 שופץ:  2002–2003
 בעלים:  שיקגו 
 מפעיל:  SMG 
 אדריכל:  הולאבירד ורוט 
 קבוצות:  שיקגו ברס (1971–2001, 2003–הווה)   שיקגו פייר (1998–2001, 2003–2005, 2020–הווה)
 מושבים:  63,500
 www.soldierfield.com
  מפת מיקום  מפה מפורטת   (למפת שיקגו מוגדלת) סולג'ר פילד(למפת שיקגו רגילה) סולג'ר פילד  he tabBackground:;tabBorder:#aaa;defaultTab:0;
 
סולג'ר פילד (באנגלית: Soldier Field) הוא אצטדיון הממוקם בשיקגו, המשמש כאצטדיון הבית של שיקגו ברס מה-NFL, ושיקגו פייר מה-MLS. תפוסתו היא 63,500 מקומות. האצטדיון ממוקם על ימת מישיגן צמוד לפאלאס מקורמיק.
האצטדיון נבנה ב-1922 ונפתח ב-1924. ב-1959 אירח את טקסי הפתיחה והנעילה של המשחקים הפאן אמריקאיים. ב-1994 אירח חלק ממשחקי גביע העולם בכדורגל לשנת 1994. ב-2002 האצטדיון שופץ ונבנה כמסגרת על האצטדיון המקורי. נפתח מחדש ב-2003. האצטדיון גם אירח חלק מגביע העולם בכדורגל נשים 1999, גביע הזהב 2007, גביע הזהב 2009, גביע הזהב 2011, גביע הזהב 2013, גביע הזהב 2015, קופה אמריקה 2016 וגביע הזהב 2019.
סמל איי קיימן

| --- | --- |

 פרטים
 המחזיק בסמל:  איי קיימן 
 תאריך אימוץ:  14 במאי 1958
 התקנים
 ציצה:  צב ירוק מאחוריו אננס מוזהב
 עטרה:  כחול ולבן
 מגן:  אריה שומר זהב על רקע אדום בצ'יף, גלים כחולים ולבנים בחלק התחתון עליהם שלושה כוכבים ירוקים ממוסגרים בזהב
 מוטו:  הוא על ימים יסדה   He hath founded it upon the seas
 
סמל איי קיימן הוא שלט אצולה שעליו כתר ותחתיו מוטו האי.
בחלקו התחתון של השלט מצוירים שלושה כוכבים ירוקים המייצגים את האיים. הכוכבים הירוקים מצוירים על רצועות גליות בצבעי לבן וכחול המייצגים את הים. השליש העליון של השלט מצויר "אריה שומר" (passant guardant) - אריה העומד על שתי כפותיו האחוריות שכפותיו הקדמיות מורמות והגוף מצויר בפרופיל. האריה צבוע זהוב על רקע אדום והוא מייצג את הממלכה המאוחדת.
מעל המגן מצויר צב ירוק על סליל של חבל, ומאחוריו אננס מוזהב. הצב מייצג את ההיסטוריה הימית של תושבי האיים, החבל את תעשיית ייצור החבלים באי, והאננס את קשרי האי עם ג'מייקה.
מוטו האי: "הוא על ימים יסדה" רשום בתחתית הסמל. פסוק זה מקורו בפרק כ"ד בספר תהילים מקשר את הסמל להיסטוריה הנוצרית של האי.
ההחלטה לקבוע סמל לאי אושר על ידי האספה המחוקקת של האי בשנת 1957 והוכרז על תחרות ציבורית לעיצוב הסמל. הסמל אושר על ידי מלכת בריטניה בצו מלכותי ב-14 במאי 1958.
ראו גם

דגל איי קיימן
גלריית סמלי הממלכה המאוחדת
הערות שוליים

↑  Our National Symbols, אתר ממשלת איי קיימן
| סמלי הממלכה המאוחדת |
| --- | --- | --- |
| סמל הממלכה | סמל הממלכה המאוחדת |  |
| אומות הבית | אנגליה • סקוטלנד • ויילס •צפון אירלנד |  |
| נסיכויות כתר | האי מאן • ג'רזי • גרנזי • אולדרני • סרק • הרם |  |
| הטריטוריות שמעבר לים | גיברלטר • סנט הלנה • טריסטן דה קונה •  איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי •הטריטוריה הבריטית באנטארקטיקה |  |
| סמלי מדינות אמריקה הצפונית, מדינות אמריקה המרכזית והאיים הקריביים |
| --- | --- | --- |
| מדינות | איי בהאמה • אל סלוודור • אנטיגואה וברבודה • ארצות הברית • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טורקס וקאיקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מונטסראט • מרטיניק • סן ברתלמי • סן מרטן • סנט מארטן • סנט פייר ומיקלון • נבאסה • פוארטו ריקו • קוראסאו |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
ערך זה הוא קצרמרבנושא סמלים. אתם מוזמנים לתרום לוויקיפדיה ו.
תת-חבורה נורמלית

באלגברה, תת חבורה נורמלית היא תת חבורה הסגורה תחת פעולת ההצמדה באיברי החבורה החיצונית. חשיבותן העיקרית של תת-חבורות נורמליות היא בכך שניתן להשתמש בהן כדי ליצור חבורת מנה, וכך לפרק את החבורה לשני מרכיבים: תת-החבורה הנורמלית, והמנה ביחס אליה. הרכבת החבורה בחזרה משני מרכיבים אלה נקראת הרחבה של חבורות.
הגדרה

תהא  G חבורה ותהא  N\leq G תת-חבורה שלה. לכל איבר  g\in G, הקבוצה  g^{-1}Ng=\left\{g^{-1}xg:x\in N\right\} היא ה"הצמדה" של  N על ידי  g. אם לכל איבר  g מתקיים  g^{-1}Ng\subseteq N, אז  N היא תת חבורה נורמלית של  G, ומסמנים  N\trianglelefteq G. אם בנוסף  N\neq G אז מסמנים  N\vartriangleleft G.
הגדרה > הגדרה באמצעות קוסטים

קבוצה מהצורה  Ng=\{xg:x\in N\} או  gN=\{gx:x\in N\} נקראת "מחלקה" (ימנית או שמאלית, בהתאמה), או "קוסט" של  N. תת-החבורה  N נורמלית אם ורק אם לכל  g\in G מתקיים  gN=Ng. במקרה כזה, לכל  g\in G ולכל  n_{1}\in N קיים  n_{2}\in N כך ש- gn_{1}=n_{2}g.
מכאן גם רואים ישירות כי בחבורה קומוטטיבית כל תת-חבורה היא נורמלית, כי לכל  g\in G ולכל  n\in N מתקיים  ng=gn.
תת-חבורות נורמליות וחבורות מנה

בהינתן חבורה  G ותת חבורה  N\leq G, חבורת המנה  G/N מוגדרת היטב אם ורק אם  N\trianglelefteq G. הסיבה לכך היא שהנורמליות היא הדרישה השקולה לכך שכפל נציגי הקוסטים השונים יהיה מוגדר היטב: תהי  H תת-חבורה של  G ויהיו  g_{1},g_{2}\in G. אנו רוצים שהכפל בין הקוסטים יהיה מוגדר היטב באמצעות נציגים, כלומר  (g_{1}H)(g_{2}H)=g_{1}g_{2}H. נוכיח זאת: יהיו  g_{1},g_{2}\in G איברים כלשהם ב- G. השוויון  (g_{1}H)(g_{2}H)=g_{1}g_{2}H מתקיים רק אם קיימים  h_{1},h_{2},h_{3}\in H כך ש- g_{1}h_{1}g_{2}h_{2}=g_{1}g_{2}h_{3}, ובאמצעות אלגברה נקבל  h_{1}g_{2}=g_{2}h_{3}h_{2}^{-1}, ואם נסמן  g=g_{2}\in G,\ n_{1}=h_{1},\ n_{2}=h_{3}h_{2}^{-1}\in H נקבל  n_{1}g=gn_{2} לכל  g\in G וקיום תנאי זה אומר ש- H היא חבורה נורמלית.
ניתן להראות כי גרעין של הומומורפיזם שתחומו  G הוא תמיד תת-חבורה נורמלית של  G. יותר מכך, ניתן להראות גם כי כל תת-חבורה נורמלית של  G היא גרעין של הומומורפיזם כלשהו שתחומו  G.
הנורמליזטור

אם  G חבורה ו- H תת-חבורה, המנרמל (או: הנורמליזטור) של  H ב- G הוא תת-החבורה  N_{G}(H)=\{x\in G:xHx^{-1}=H\}. זוהי תת-החבורה הגדולה ביותר של  G שבתוכה  H נורמלית. המְרכז של  H,
 C_{G}(H)=\{x\in G:\forall h\in H,xhx^{-1}=h\}, בוודאי מוכל בנורמליזטור, ואף מתקיים  C_{G}(H)\trianglelefteq G. האינדקס של הנורמליזטור ב- G שווה למספר תת-החבורות השונות מהצורה  xHx^{-1} (היינו, תת-החבורות הצמודות ל- H).
הליבה של חבורה

אם  H\leq G תת-חבורה (שאינה בהכרח נורמלית), הליבה של  H מוגדרת כחיתוך כל תת-החבורות הצמודות לה:  \operatorname {Core} _{G}(H)=\bigcap _{g\in G}gHg^{-1}. זוהי תמיד תת-חבורה נורמלית, המוכלת ב- H (ראו גם העידון של משפט קיילי). מכיוון שבחישוב החיתוך די לקחת נציג אחד  g מכל קוסט ימני של  H, אם  H תת-חבורה מאינדקס סופי, אז הליבה שלה היא חיתוך של מספר סופי של חבורות צמודות. מכאן נובע שכל תת-חבורה מאינדקס סופי מכילה גם תת-חבורה נורמלית מאינדקס סופי.
חבורות פשוטות

חבורה  G אשר תת-החבורות הנורמליות היחידות שלה הן  G עצמה ו- \left\{e\right\} נקראת חבורה פשוטה. לחבורות פשוטות חשיבות רבה, שכן הן מהוות את "אבני הבנייה" הבסיסיות של כל החבורות הסופיות, בצורה דומה לזו שבה המספרים הראשוניים מהווים אבני בנייה של המספרים הטבעיים.
תת-חבורות אופייניות

תת-חבורה נורמלית של  G היא, כאמור, תת-חבורה הנשמרת תחת פעולת ההצמדה בכל איבר של  G. סוג חזק במיוחד של תת-חבורה כזו נקרא תת-חבורה אופיינית (או קרקטריסטית): זוהי תת-חבורה הנשמרת תחת כל אוטומורפיזם של  G (ולא רק אוטומורפיזם פנימי). באופן כללי, תת-חבורות כאלה מתקבלות מהפעלת שיקולים מבניים (שאינם תלויים בהצגה מסוימת של  G). לדוגמה, המרכז של  G הוא תת-חבורה אופיינית. גם תת-חבורת הקומוטטורים והאיברים האחרים של הסדרה המרכזית היורדת והסדרה המרכזית העולה הם תת-חבורות אופייניות.
לתכונת האופייניות יש יתרון בולט על-פני נורמליות: זוהי תכונה טרנזיטיבית. אם  A תת-חבורה נורמלית של  B ו- B נורמלית (ואפילו אופיינית) של  C, אז  A עשויה שלא להיות תת-חבורה נורמלית של  C. לעומת זאת, אם  A אופיינית ב- B, אז התכונות של  B עוברות בירושה ל- A: אם  B נורמלית ב- C אז כך גם  A, ואם  B אופיינית ב- C אז כך גם  A.
תת-חבורות תת-נורמליות

אם קיימת שרשרת של תת-חבורות  G_{t}\leq \cdots \leq G_{1}\leq G כך שכל  G_{i+1}\trianglelefteq G_{i}, אז אומרים ש- G_{t} תת-חבורה תת-נורמלית של  G. לדוגמה, כל תת-חבורה של חבורת-p סופית היא תת-נורמלית. לכל חבורה  H אפשר לבנות את השרשרת  H\subseteq N_{G}(H)\subseteq N_{G}(N_{G}(H))\subseteq N_{G}(N_{G}(N_{G}(H)))\subseteq \cdots ; בחבורות סופיות, השרשרת נעצרת כאשר מתקבל שוויון בפעם הראשונה;  H תת-נורמלית אם ורק אם שרשרת הנורמליזטורים מגיעה לחבורה  G. חבורה היא כמעט תת-נורמלית אם יש שרשרת כנ"ל, שבה כל צעד הוא או סופי או נורמלי.
חיתוך טריוויאלי

אם החיתוך של תת-חבורה עם כל תת-חבורה צמודה לה הוא טריוויאלי, אומרים שיש לה "חיתוך טריוויאלי"; תכונה זו נמצאת בקוטב המנוגד לנורמליות. חבורה שכל תת-החבורות שלה הן בעלות חיתוך טריוויאלי נקראת "חבורה בעלת חיתוך טריוויאלי", או חבורת TI ‏.
תת חבורה  H של  G נקראת מלנורמלית אם כל הצמדה שלה על ידי איבר שאינו שייך ל- H נחתכת עם  H רק באיבר היחידה. זהו טיפוס קיצוני של תת-חבורה עם חיתוך טריוויאלי.
דוגמאות

בכל חבורה אבלית כל תת-חבורה היא נורמלית.
A_{n} תת-חבורה נורמלית של  S_{n}, כאשר  S_{n} היא החבורה הסימטרית מסדר  n ואילו  A_{n} היא חבורת התמורות הזוגיות מסדר  n.
החבורה הציקלית שנוצרת על ידי הסיבוב ב- {\tfrac {2\pi }{n}} היא תת-חבורה נורמלית של החבורה הדיהדרלית מסדר  n.
את שתי הדוגמאות האחרונות ניתן להכליל: כל תת-חבורה מאינדקס 2 היא נורמלית. זאת מכיוון שאם  [G:N]=2, אז לכל  g\not \in H, הן  gH והן  Hg הם הקוסט הלא טריוויאלי היחיד של  H.
עבור  n\geq 5 אין ל- S_{n} תת-חבורות נורמליות פרט ל- A_{n}.
הערות שוליים

↑  למידע נוסף: Trivial intersection groups, Gary Walls, Archiv der Matheamatic, Vol. 32, pp. 1-4, 1979
| אלגברה מופשטת |
| --- | --- | --- |
| ענפים | אלגברה ליניארית • אלגברה בוליאנית • אלגברה דיפרנציאלית • אלגברה הומולוגית • גאומטריה אלגברית • טופולוגיה אלגברית • תורת גלואה • תורת החבורות • תורת החוגים • תורת המספרים האלגברית • תורת הקטגוריות • תורת השדות |  |
| מבנים אלגבריים | מאגמה • חבורה למחצה • מונואיד • חבורה • חבורה אַבּלִית • חוג • תחום שלמות • שדה • מודול • מרחב וקטורי • אלגברה (מבנה אלגברי) • אלגברת לי • אלגברת הקווטרניונים של המילטון • אלגברה לא אסוציאטיבית |  |
| מושגי יסוד | הומומורפיזם • משפטי האיזומורפיזם • תת-חבורה נורמלית • אידיאל • לוקליזציה • מכפלה טנזורית • הצגה ליניארית |  |
סמל אינדונזיה

| --- | --- |

 פרטים
 המחזיק בסמל:  אינדונזיה 
 תאריך אימוץ:  11 בפברואר 1950 
 התקנים
 מגן:  מחולק לרבעים, 1 ראש של שור על רקע אדום, 2 עץ פיקוס ירוק על רקע לבן, 3 שרשרת זהב על רקע אדום, 4 אורז וכותנה על רקע לבן. במרכז מגן שחור עם כוכב זהב במרכז
 תומכים:  גראודה
 מוטו:  יאוונית: Bhinneka Tunggal lka (בחלקים, אך עדיין אחד)
 
סמל אינדונזיה נקרא גם "גארודא פאנצ'אסילא". החלק המרכזי של הסמל הוא הגארודה, ציפור מהמיתולוגיה ההינדואית והבודהיסטית, ומגן עם חמישה סמלים. הסמל עוצב על ידי הסולטאן חאמיד השני, והתקבל כסמל הלאומי ב-11 בפברואר 1950.
המגילה והמוטו

הגארודה מחזיקה בטלפיה מגילה, ועליה כתוב המוטו הלאומי של אינדונזיה – "Bhinneka Tunggal lka", ביאוונית עתיקה – בחלקים, אך עדיין אחד.
הגארודה

הגארודה היא עיט מיתולוגי מוזהב, המשותף למיתולוגיה ההינדית והבודהיסטית. במקור, הגארודה היא כימרה, בעלת כנפיים, מקור ורגליים עיט מוזהבות, אך ללא ידי האדם וזנב הדרקון. היא משמשת כסמל באומות דרום ודרום-מזרח אסיה. השימוש בגארודה מייצג את השלטון ההינדי שהיה באינדונזיה בתקופת הממלכות הקדומות.
לנוצות סידור מיוחד, המייצג את תאריך עצמאותה של אינדונזיה – 17 באוגוסט 1945. ישנן 17 נוצות על כל כנף, 8 על הזנב, 19 בבסיסו של הזנב (מתחת למגן) ו-45 על הצוואר.